LT
2022 12 30
Europos Sąjungos oficialusis leidinys
C 498/1
I (Rezoliucijos, rekomendacijos ir nuomonės)
REZOLIUCIJOS
REGIONŲ KOMITETAS 151-OJI RK PLENARINĖ SESIJA, 2022 10 11–2022 10 12
Europos regionų komiteto rezoliucija dėl Europos Sąjungos regionų ir miestų padėties (2022/C 498/01)
EUROPOS REGIONŲ KOMITETAS (RK),
ATSIŽVELGDAMAS Į:
— savo metinį pranešimą dėl ES regionų ir miestų padėties, kuris paremtas visapusišku, faktais ir įrodymais grindžiamu požiūriu, įskaitant regionų ir vietos barometrą, kuriame vietos ir regionų atstovai gali išsakyti savo nuomonę, įtraukiami įvairių partnerių ir institucijų požiūriai (1), taip pat politikos formuotojams, dirbantiems Europos, nacionaliniu, regioniniu ir vietos lygmenimis, pateikiami faktiniai įrodymai ir pagrindinės rekomendacijos dėl svarbiausių ateinančių metų uždavinių, — Konferencijos dėl Europos ateities rezultatus ir daugelį pasiūlymų, tiesiogiai susijusių su vietos ir regionų valdžios institucijomis, kurios yra labai svarbios sprendžiant piliečiams aktualius klausimus, — 2022 m. rugsėjo 14 d. Europos Komisijos pirmininkės paskelbtą 2022 m. pranešimą apie Sąjungos padėtį ir ketinimų raštą Europos Parlamento ir Tarybos pirmininkams; KADANGI:
— per Rusijos pradėtą neteisėtą ir nepateisinamą karą prieš Ukrainą žuvo ir tebežūsta daug žmonių, o šalis yra niokojama, todėl milijonai gyventojų buvo priversti palikti savo namus ir persikelti gyventi į kitą Ukrainos dalį arba vykti į Europos Sąjungą, ypač į rytines valstybes nares, o vietos ir regionų valdžios institucijos pirmosios suteikia pagalbą šiems nukentėjusiems žmonėms; — papildomai prie klimato kaitos poveikio, COVID-19 pandemijos padarinių ir prekybos sutrikimų, dėl karo Ukrainoje visoje ES didelę įtampą jaučia daug namų ūkių, mažųjų ir vidutinių įmonių bei vietos ir regionų valdžios institucijų, nes jie patiria didelį papildomą energijos ir maisto kainų spaudimą ir nuolat kylančią infliaciją; 1. pabrėžia, kad RK metiniame pranešime dėl ES regionų ir miestų padėties atskleidžiamas nerimą keliantis teritorinis atotrūkis, kuris visoje ES didėja dėl COVID-19 pandemijos, karo Ukrainoje ir spartėjančios klimato kaitos poveikio;
(1)
https://cor.europa.eu/lt/our-work/Pages/State-of-Regions-and-Cities-2022.aspx?origin=spotlight